जाग्रति समिति के तत्वावधान में बुधवार को संत शिरोमणि गुरु रविदास की 630 वीं जयंती डाॅ. भीमराव अंबेडकर पार्क सिविल लाइन पर मनाई गई। इससे पूर्व में किला चौक से रविदास जी की शोभा यात्रा निकाली गई जो तिगलिया, राजगढ़ चौराहा, सिविल लाइन रोड होते हुए अंबेडकर पार्क पहुंची। शोभा यात्रा में सैकड़ों की संख्या में अनुभावी लोग मौजूद थे। तत्पश्चात पार्क में सभा आयोजित की गई। जिसमें रविदास जी के जीवन पर प्रकाश डाला। साथ ही कार्यों को समाज में प्रचार-प्रचार करने की शपथ ली। इसी दौरान डॉ. भीमराव अंबेडकर जनकल्याण संस्था के द्वारा रविदास जी की 641 वीं जयंती मनाई गई। इस अवसर सांस्कृतिक कार्यक्रम आयोजित किया गया। इस अवसर पर गुलशन अहिरवार, रामकुमार, सुनील, गीता अहिरवार, रामसखी, आरती सहित अन्य गणमान्य लोग मौजूद थे।